stanford-oval/wikipedia huggingface dataset:
איוואן גשוב
הערות שוליים

↑  איוואן גשוב - תקציר ביוגרפי, באתר rulers.org (באנגלית).
| ראשי ממשלת בולגריה |
| --- | --- | --- |
| נסיכות וממלכת בולגריה (1878-1946) | טודור בורמוב • קלמנט טרנובסקי • דראגן צאנקוב • פטקו קרבלוב • יוהאן קזימיר ארנרוט • אלכסנדר באטנברג • לאוניד סובולב • דראגן צאנקוב • פטקו קרבלוב • קלמנט טרנובסקי • פטקו קרבלוב • וסיל רדוסלאבוב • קונסטנטין סטואילוב • סטפן סטאמבולוב •  קונסטנטין סטואילוב • דימיטר גרקוב • טודור איבנצ'וב • ראצ'ו פטרוב • פטקו קרבלוב • סטויאן דאנב • ראצ'ו פטרוב • דימיטר פטקוב • דימיטר סטאנצ'וב • פטר גודב • אלכסנדר מלינוב • איוון גשוב • סטויאן דאנב • וסיל רדוסלאבוב • אלכסנדר מלינוב •  תאודור תאודורוב • אלכסנדר סטמבוליסקי • אלכסנדר צאנקוב • אנדריי ליאפצ'ב • אלכסנדר מלינוב • ניקולה מושאנוב • קימון גאורגייב • פנצ'ו זלאטב • אנדריי טושב • גאורגי קיוסאיבנוב • בוגדאן פילוב • דוברי בוז'ילוב • איוון בגריאנוב • קונסטנטין מוראבייב • קימון גאורגייב |          |
| הרפובליקה העממית הבולגרית | קימון גאורגייב • גאורגי דימיטרוב • וסיל קולארוב • וולקו צ'רבנקוב • אנטון יוגוב • טודור ז'יבקוב • סטאנקו טודורוב • גרישה פיליפוב • גאורגי אטנסוב • אנדריי לוקאנוב |          |
| בולגריה (מאז 1990) | אנדריי לוקאנוב • דימיטר פופוב • פיליפ דימיטרוב • ליובן ברוב • רנטה אינג'ובה • ז'אן וידנוב • סטפן סופיאנסקי • איוואן קוסטוב • סימאון סקסקובורגותסקי • סרגיי סטאנישב • בויקו בוריסוב • מארין רייקוב • פלמן אורשרסקי • גאורגי בליזנאשקי • בויקו בוריסוב • אוגניאן גרג'יקוב • בויקו בוריסוב • סטפן יאנב • קיריל פטקוב • גלב דונב • ניקולאי דנקוב • דימיטר גלבצ'ב |          |
| 0 | 1 | 2 |
| --- | --- | --- |
| הקודם: אלכסנדר מלינוב | ראש הממשלה ושר החוץ ממלכת בולגריה  29 במרץ 1911 – 14 ביוני 1913 | הבא: סטויאן דאנב |
| --- | --- |
בקרת זהויות :  NLI: 987007276839805171  PLWABN: 9810540434005606  BnF: cb12231279g (data)  CiNii: DA07664508  GND: 119460769  ISNI: 0000 0001 0815 5398  LCCN: n85293301  NKC: js2006342093  RERO: 02-A000071662  SUDOC: 09814975X  VcBA: 495/68371  VIAF: 90630680   WorldCat (עם VIAF): 90630680
אמי"ת גוש דן

| --- | --- |
הכניסה לבית הספר
הכניסה לבית הספר
 בית ספר תיכון
 מגמות:  מחשבים - הגנת סייבר, מחשבים - יישומי רשת, איתור מידע דיגיטלי, ביוטכנולוגיה, פיזיקה, ערבית
 שכבות לימוד:  ז' - י"ב
 מספר כיתות:  שלוש בשכבה
 בעלי תפקידים
 מנהל:  הרב תומר שופר
 תלמידים
 :  500~
 מיקום
 מיקום:  רמת גן
 מדינה:  ישראל ישראל
 קואורדינטות:  32°04′11″N 34°51′00″E﻿ / ﻿32.06982°N 34.84998°E﻿ / 32.06982; 34.84998
 אתר רשמי
  מפת מיקום  מפה דינמית   (למפת גוש דן מוגדלת) אמי"ת גוש דן(למפת גוש דן רגילה) אמי"ת גוש דן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אמי"ת גוש דן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אמי"ת גוש דן  he אמי"ת גוש דןhe אמי"ת גוש דןמפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
אמי"ת בר-אילן גוש דן (המוכר גם כאמי"ת בר-אילן או בית הספר הטכנולוגי) הוא בית ספר תיכון ממלכתי-דתי שש-שנתי לבנים הפועל במסגרת רשת אמי"ת. בית הספר מיועד לתלמידים מכל רחבי גוש דן ושוכן בשטחה המוניציפלי של רמת גן על גבול גבעת שמואל. בית הספר כולל חטיבת ביניים ובית ספר תיכון, ולומדים בו כשש מאות תלמידים בכיתות ז'-י"ב, בשלוש כיתות בשכבה.
אמי"ת גוש דן שוכן ליד אוניברסיטת בר-אילן, ומקיים קשרים איתה, הכוללים בין השאר תוכנית ללימוד מדעים מדויקים בצורה מוגברת וכן שיעורי העשרה בנושאים שונים. כמו כן, ניתנת האפשרות לתלמידים מצטיינים לשלב לימודים אקדמיים באוניברסיטת בר-אילן במהלך הלימודים ולצבור נקודות זכות לקראת תואר ראשון במהלך הלימודים בבית הספר.
עם הקמתו שכנו מבני בית הספר כצריפים בתוך האוניברסיטה. לאחר ארבע עשרה שנה עבר בית הספר למקומו הנוכחי.
מגמות הלימוד בבית הספר הן ביוטכנולוגיה, איתור מידע דיגיטלי, מחשבים וסייבר, פיזיקה וערבית. כל תלמיד מחויב לגשת למבחן בגרות בתושב"ע ברמת חמש יחידות לימוד, וכן לגשת לבגרות בתנ"ך ברמת שלוש יחידות לימוד.
מנהל בית הספר הוא הרב תומר שופר. בין מורי בית הספר בעבר: פרופסור גדעון ספיר, פרופסור משה הלינגר.
הישגים

בשנת 1987 זכה תלמיד בית הספר, יחזקאל שץ, בתואר חתן חידון התנ"ך העולמי לנוער יהודי.
בשנת 2009 זכה תלמיד בית הספר, איתמר חסון, במדליית זהב באולימפיאדת הפיזיקה הבינלאומית.
בשנת 2015 זכה ירון כרמי, מורה בבית הספר, בתואר "המורה של המדינה" מטעם ידיעות אחרונות.
בשנים 2016 ו-2017 זכו תלמידי בית הספר במקום הראשון במקצה חט"ב בתחרות CodeMonkey של אליפות הסייבר הישראלית.
בשנת 2017 זכו ארבעה מתלמידי בית הספר בהאקתון הראשון של החמ"ד.
בשנת 2022 זכה תלמיד בית הספר לירן באום במקום השני באולימפיאדת ביוטכנולוגיה.
בשנת 2023 זכתה קבוצת הכדורסל של תיכון אמ"ית באליפות ליגת הישיבות התיכוניות החמ"ד בכדורסל.
ראו גם

רשימת בוגרי בית הספר
הערות שוליים

↑  IPhO: Israel - Individual Results, ipho-unofficial.org
↑  ירון כרמי הוא המורה של המדינה לשנת 2015
↑  באתר אמית
↑  משרד החינוך: אליפות הסייבר 2017
↑  נוער החמ"ד מפתח את האפליקציות של מחר, באתר "סרוגים", 20 במרץ 2018
↑  "ביוטכנולוגיה היא הלב של תעשיית התרופות והמזון", באתר Technion - Israel Institute of Technology -, ‏2022-04-05
איוואן דה לה פנייה

איוואן דה לה פנייה לופס (בספרדית: Iván de la Peña López; נולד ב-6 במאי 1976 בסנטנדר שבקנטבריה) הוא כדורגלן עבר ספרדי, ששיחק ברוב שנות הקריירה שלו באספניול בעמדת הקשר המרכזי. הוא ידוע בשל יכולות המסירה המדויקת שלו ובהתמחותו בבעיטות חופשיות, ומכונה "בודהה הקטן" (Little Buddha) ו"הקירח" (Lo Pelat).
קריירת המועדונים

דה לה פנייה החל את דרכו במחלקת הנוער של ברצלונה בשנת 1991. הוא החל לשחק בברצלונה אתלטיק, קבוצת המילואים של המועדון, ב-1993, ושיחק במסגרתה בסך הכול 37 פעמים. תחת המאמן יוהאן קרויף, הוא ערך את הופעת הבכורה שלו בקבוצה הבוגרת בספטמבר 1995, והבקיע שער בניצחון 0-2 על ריאל ואיאדוליד. בעקבות הכישרון שהפגין, הוא נחשב בגיל 19 לממשיך דרכו של ז'וזפ גוארדיולה בברצלונה. הוא כבש שבעה שערים במהלך עונת הבכורה שלו בקבוצה, אך בהדרגה סבל מירידה במעמד שהעניק לו קרויף.
לאחר הגעתו של בובי רובסון לברצלונה ב-1996, לדה לה פנייה ניתנה הזדמנות נוספת לבסס עצמו כשחקן משמעותי בקבוצה. הוא פיתח תיאום מצוין בחלק ההתקפי עם רונאלדו, והיה אחד מהשחקנים הבולטים בברצלונה, שזכתה בעונת 1996/1997 בשני תארים - גביע המלך הספרדי וגביע אירופה למחזיקות גביע, וכן המשיכה לזכייה בסופר קאפ האירופי בעונה שלאחר מכן. הוא אף נבחר על ידי העיתון "אל פאיס" לשחקן הצעיר המצטיין של המועדון פעמיים רצופות ב-1996 וב-1997.
בעונת 1997/1998 זכה דה לה פנייה עם ברצלונה באליפות ספרד הראשונה שלו, אך סבל מירידה חוזרת במעמדו, תחת המאמן ההולנדי לואי ואן חאל. העונות שלאחר מכן סימנו את דעיכת הקריירה של דה לה פנייה. הוא הועבר ללאציו מהסרייה א' ב-1998, אך לא הצליח לבסס את מעמדו כשחקן משמעותי באיטליה. בעונת 1999/2000 הוא הושאל לאולימפיק מרסיי הצרפתית, ולא נחל הצלחה גם בקבוצה זו. בעונת 2000/2001 הוא חזר בהשאלה לברצלונה, ושיחק במדיה 9 פעמים בלבד. דה לה פנייה חזר ללאציו, ובעקבות מיעוט דקות המשחק שלו הוא שוחרר מהמועדון ב-2002.
לאחר עזיבתו את לאציו עבר דה לה פנייה לאספניול הספרדית. במדי אספניול, על אף שלא הבקיע שערים רבים, הוא חזר להציג את היכולת הטובה מתחילת דרכו, והיה שחקן חשוב בקישור המרכזי של הקבוצה. ההישג הטוב ביותר שלו עם אספניול היה המקום החמישי בליגה הספרדית ב-2005. בעונת 2005/2006 הוא זכה עם הקבוצה בגביע המלך הספרדי, ובעונת 2006/2007 סייע לה להעפיל עד לגמר גביע אופ"א, שהסתיים בהפסד לסביליה.
בין השנים 2007 ו-2009 סבל דה לה פנייה מפציעות סדרתיות, שגרמו לו להחמיץ משחקים רבים. אף על פי כן, הוא קיבל ביולי 2009 את תפקיד הקפטן של אספניול מראול טאמודו.
במאי 2011 הכריז על פרישתו מכדורגל.
נבחרת ספרד

בצעירותו שיחק דה לה פנייה בנבחרת ספרד עד גיל 21, יחד עם מספר שחקנים בולטים נוספים לעתיד - ראול, פרננדו מוריינטס וגאיסקה מנדייטה. הוא השתתף עם הנבחרת באליפות אירופה עד גיל 21 ב-1996, והגיע עמה עד לגמר הטורניר. באותה שנה הוא שיחק גם במסגרת אולימפיאדת אטלנטה.
למרות זאת, בנבחרת הבוגרת של ספרד ערך דה לה פנייה את הופעת הבכורה שלו רק בפברואר 2005, במשחק מוקדמות גביע העולם נגד נבחרת סן מרינו. במהלך אותה שנה הוא הופיע חמש פעמים במדי הנבחרת הלאומית; הוא לא זומן לבסוף למונדיאל 2006, והיו אלה הופעותיו היחידות במדי הנבחרת.
תארים

| --- | --- |
 ברצלונה אליפות ספרד: 1998  גביע המלך הספרדי: 1997  הסופר קאפ הספרדי: 1996  גביע אירופה למחזיקות גביע: 1997  הסופר קאפ האירופי: 1997 לאציו גביע אירופה למחזיקות גביע: 1999  הסופר קאפ האיטלקי: 1998 אספניול גביע המלך הספרדי: 2006  גביע אופ"א: 2007–סגנות:  נבחרת ספרד אליפות אירופה עד גיל 21: 1996–סגנות תארים אישיים פרס דון בלון לפריצת העונה בליגה הספרדית: 1996  השחקן הצעיר המצטיין בברצלונה: 1996, 1997
אוגוסטוס ג'ון

| --- | --- |

 לידה:  4 בינואר 1878 טנביי, הממלכה המאוחדת 
 פטירה:  31 באוקטובר 1961 (בגיל 83) פורדינגברידג', הממלכה המאוחדת 
 מקום לימודים:  בית הספר סלייד לאמנות יפה (1894, 1898) 
 תקופת הפעילות:  1900–1961 (כ־61 שנים) 
 זרם באמנות:  פוסט-אימפרסיוניזם 
 הושפע על ידי:  Frederick Brown, הנרי טונקס 
 יצירות ידועות:  Madame Suggia, Man met pijp 
 פרסים והוקרה:  מסדר ההצטיינות 
 בן או בת זוג:  Ida Nettleship (1901–?)  אוולין פלמינג  Dorelia McNeill 
 צאצאים:  Amaryllis Fleming, Romilly John, Gwyneth Johnstone, Robin John, Vivien White, Edwin John, Poppet Pol, Caspar John, Henry John 
 
אוגוסטוס אדווין ג'ון (באנגלית: Augustus Edwin John‏; 4 בינואר 1878 – 31 באוקטובר 1961) היה צייר וולשי. הוא היה אחיה של הציירת גוון ג'ון.
ביוגרפיה

ג'ון, יליד טנבי, מחוז פמברוקשייר בויילס, היה הבן הצעיר מארבעה ילדים. אביו היה אדווין ויליאם ג'ון, עורך דין וולשי; אמו, אוגוסטה סמית' מסאסקס, אמו נפטרה צעירה כשהוא היה בן שש, אך לא לפני שהטמיעה את האהבה לציור באוגוסטוס וגם באחותו הגדולה גוון.
בגיל שבע עשרה הוא למד בבית הספר לאמנות טנבי, ואז עזב את ויילס ועבר ללונדון,  שבה למד בבית הספר סלייד לאמנות, חלק מיוניברסיטי קולג' בלונדון. הוא הפך לתלמיד מצטיין של המורה לציור הנרי טונקס, ועוד לפני סיום לימודיו נחשב למוכשר ביותר. אחותו, גוון, הייתה איתו בסלייד והפכה לאמנית חשובה בפני עצמה.
בשנת 1897 נפגע ג'ון בראשו פגיעה קשה. נראה כי ההחלמה הארוכה שבאה בעקבותיה עוררה את רוחו ההרפתקנית והשפיעה על צמיחתו האמנותית. בשנת 1898 זכה בפרס סלייד ויצא ללמוד אחר כך באופן עצמאי בפריז.
בשנת 1901 התחתן עם הציירת אידה נטלשיפ (Ida Nettleship), שנפטרה בשנת 1907, בגיל 30. הנישואים הביאו אותו לקבל תפקיד הוראה בלימודי אמנות באוניברסיטת ליברפול. לאחר מותה, ובמשך כשנתיים צייר ג'ון עם תלמידו ג'יימס דיקסון אינס, בצפון ויילס.
פרובאנס

בסיור שערך בשנת 1910 התאהב ג'ון בעיירה מרטיגוס בחבל פרובאנס (נמצאת באמצע הדרך בין ארל למרסיי). ג'ון כתב כי פרובאנס "הייתה שנים מטרת חלומותיי" והעיירה מרטיגוס הייתה העיירה שאליה חש את החיבה הגדולה ביותר. הקשר עם פרובאנס נמשך עד שנת 1928, אז הרגיש ג'ון שהעיירה איבדה את קסמה הפשוט, והוא מכר את ביתו שם.
לאורך כל חייו התעניין במיוחד בבני רומא (ה"צוענים"), וחיפש אותם במסעותיו התכופים ברחבי בריטניה ואירופה. ב-1937 לנשיא האגודה לתרבות הצוענים ומילא תפקיד זה עד מותו בשנת 1961.
מלחמת העולם הראשונה

במהלך מלחמת העולם הראשונה הוא נקשר לכוחות הקנדיים כאמן מלחמה ועשה מספר דיוקנאות של חיל הרגלים הקנדי. התוצאה הסופית הייתה ציור קיר עצום עבור לורד ביברברוק (אנ'). זוהי היצירה הגדולה ביותר שלו. עם זאת, כמו רבים מהציורים המונומנטליים שלו, הציור מעולם לא הושלם. כאמן מלחמה, הותר לו לשמור על הזקן ולכן הוא והמלך ג'ורג' החמישי היו הקצינים היחידים בכוחות בעלות הברית שהיו בעלי זקן, מלבד אלה שהותר להם להיות לא מגולחים מסיבות רפואיות. אחרי חודשיים בצרפת הוא נשלח הביתה בבושת פנים לאחר שהשתתף בקטטה.
הלורד ביברברוק, שהתערבותו הצילה את ג'ון מבית משפט, שלח אותו בחזרה לצרפת, שם הכין שרטוטים לתמונת זיכרון המלחמה הנזכרת למעלה. בשנת 2011 חשפו סופית הדוכס והדוכסית מקיימברידג' את ציור הקיר הלא גמור הזה במוזיאון המלחמה הקנדי באוטווה - באורך עשרה מטר.
דיוקנאות

אף על פי שהתפרסם בתחילת המאה בזכות רישומיו ותחריטיו, עיקר עבודתו המאוחרת של ג'ון כללה דיוקנאות. הוא היה ידוע בהבנת האישיות של הדמויות שצייר והוא לא ייפה אותם בציור.
בשנות העשרים של המאה העשרים היה ג'ון צייר הדיוקנאות המוביל של בריטניה. הוא צייר רבים מבני זמנו המכובדים, ביניהם לורנס איש ערב, תומאס הרדי, ויליאם בטלר ייטס, דילן תומאס, ברנרד שו ועוד.
נאמר כי לאחר המלחמה פחתו כוחותיו ככל שהטכניקה שלו הפכה ליותר שרטוטית. מבקר אחד טען כי "הברק הציורי של עבודתו המוקדמת הידרדר לפלסטיות וראוותנות. המחצית השנייה של הקריירה הארוכה שלו הוסיפה מעט להישגיו." עם זאת, מעת לעת חזרה אליו ההשראה, כמו שקרה בטיול בג'מייקה בשנת 1937. העבודות שבוצעו בג'מייקה בין מרץ למאי 1937 העידו על חידוש כוחותיו.
משפחה

כאמור, בתחילת 1901 התחתן עם אשתו הראשונה, אידה נטלשיפ (1877–1907); לזוג נולדו חמישה ילדים. לאחר מותה בשנת 1907, פילגשו דורותי "דורליה" מקניל, אייקון בוהמי, הפכה לבת זוגו והם חיו יחד רוב הזמן משנת 1904 עד מותו ונולדו להם שני ילדים. עם זאת מעולם לא נישאו. אחד מבניו (מאשתו הראשונה) היה האדמירל הבריטי הבולט סר קספר ג'ון (אנ'), שהיה ראש המטה הימי הבריטי. בתו ויויאן ג'ון (1915–1994) הייתה ציירת ראויה לציון.
מיחסיו עם נשים רבות נוספות במהלך חייו, נולדו לו עוד ילדים רבים, כמאה לפי השמועות.
באחרית ימיו

בהמשך חייו כתב ג'ון שני כרכים של אוטוביוגרפיה. בגיל מבוגר, למרות שג'ון חדל להיות דמות מרגשת באמנות הבריטית, הוא היה עדיין נערץ מאוד, כפי שאפשר היה לראות בתערוכה של עבודותיו שהועלתה על ידי האקדמיה המלכותית לאמנויות בשנת 1954.
הוא המשיך לעבוד עד מותו בשנת 1961. הוא מת בעיירה פורדינגברידג' במחוז המפשייר, והוא בן 83.
הוא הצטרף ל"תנועת השלום" בשנות החמישים, והיה חבר מייסד. ב־17 בספטמבר 1961, קצת יותר מחודש לפני מותו, הוא הצטרף ל"הפגנת הנשק האנטי-גרעיני" של הוועד בכיכר טרפלגר, לונדון.
גלריה

לורנס איש ערב
אישה מחייכת
האספן האמריקני ג'וזף ויידנר (אנ')
האמן אמברוז מקאבוי
המרקיזה לואיזה קאסטי (אנ')
הארכאלוג דייוויד הוגארת
הערות שוליים

↑  BBC - Wales - Arts - Augustus John, www.bbc.co.uk
↑  Duke and Duchess of Cambridge will unveil the Canadians Opposite Lens, the latest Canadian War Museum acquisition
↑  Easton, Malcolm, and Holroyd, Michael: The Art of Augustus John,  David R. Godine, 1975.
↑  The Two Jamaican Girls, by Augustus John (1878–1961), www.liverpoolmuseums.org.uk
↑  Obituary: Vivien John, The Independent, ‏1994-05-27 (באנגלית)
↑  Augustus John, Chiaroscuro - Fragments of Autobiography, Readers Union / Jonathan Cape, London, 1954.
| --- | --- |
בקרת זהויות :  NLI: 987007272984905171  PLWABN: 9810640750005606  AAG: 205  AGSA: 3332  BNE: XX1326200  BnF: cb13168613x (data)  CiNii: DA14404981  GND: 119116316  ISNI: 0000 0001 1026 4809  KulturNav: 00db031c-28c7-44b3-8df9-cdf90e69cc05  LCCN: n50038612  NGV: 1049  NKC: ola2003192323  NLA: 36178608  NLG: 216500  NTA: 067534201  RERO: 02-A003427209  RKD: 42388  SELIBR: 191808  SNAC: w6j1092r  SUDOC: 035119888  TePapa: 1196  Trove: 1224831  ULAN: 500018892  VIAF: 209346688   WorldCat (עם VIAF): 209346688 
אוגוסטוס ג'ון, החילות הקנדיים, מלחמת העולם הראשונה
אוגוסטוס ג'ון על שער העיתון "טיים", 1928
אנדה טריפה

| --- | --- |

 לידה:  30 במרץ 1982 (בת 42) טירנה, אלבניה
 מוקד פעילות:  אלבניה 
 תקופת הפעילות:  מ-2003
 עיסוק:  זמרת, מנחת טלוויזיה
 סוגה:  רית'ם אנד בלוז, פופ, פופ רוק
 enedatarifa.com
 
אנדה טריפה (באלבנית: Eneda Tarifa; נולד ב-30 במרץ 1982) היא זמרת אלבנית, שייצגה את אלבניה באירוויזיון 2016.
ביוגרפיה

טריפה נולדה בטירנה, בירת אלבניה. התפרסמה לראשונה ב-2003 שלקחה חלק בתחרות השירים האלבנית השנתית "Festivali i Këngës", המשמשת משנת 2003 לבחירת נציג אלבניה לאירוויזיון, עם השיר "Qëndroj". בשנת 2006 השתתפה בתחרות השירה הארצית "Kënga Magjike" וסיימה במקום הרביעי. ב-2008 טריפה השתתפה שוב בתחרות "Festivali i Këngës" לאירוויזיון של אותה שנה עם השיר ""Zëri im". ב-2010 זכתה בתחרות המוזיקה "Top Fest", בה משתתפים אזרחים אלבנים וקוסובנים. היא זכתה בתחרות לבחירת נציג אלבניה לאירוויזיון 2016 עם השיר "Përrallë", שבוצע במקור באלבנית ובהמשך שונה לאנגלית בשם "Fairytale". היא סיימה במקום ה-16 באירוויזיון.
אוצר השפה העברית

ההודעה על ההוצאה לאור של 'אוצר השפה העברית' כפי שהתפרסמה בעיתונים היומיים בארץ, 1968
אוצר השפה העברית הוא אגרון (תזאורוס) עברי שנכתב על ידי נחום סטוצ'קוב (אנ') ויצא לאור בשנת 1968. באגרון זה מופיעות מילים (שמות עצם, שמות תואר) וכן ניבים ופתגמים מהספרות העברית לדורותיה. האגרון אינו כולל הגדרות של העיולים הכלולים בו, אלא רק את השדות הסמנטיים שלהם.
אופי האגרון

האגרון נבנה בדומה לתזאורוס של רוז'ה (אנ') שיצא לאור ב-1852. בהתאם לכך המילים מופיעות לא לפי סדר האלפבית אלא לפי מדורים ובתוכם רשימות של מילים נרדפות.
ב'אוצר השפה העברית' כלולים כמעט כל גנזי לשוננו מראשית הויתה ועד ימינו; בו מיוצגת הלשון העברית על שפעת רבדיה: לשון המקרא והתלמוד, לשון המדרשים ופיוטים, לשון חכמי ספרד, לשון הגאונים והפוסקים - ועד לעברית החדשה.
‏'אוצר השפה העברית', עמ' יב
בשונה מהתזאורוס של רוז'ה, האגרון הזה לא מתעדכן, כך ש'העברית החדשה' שבו היא מתחילת שנות השישים של המאה העשרים.
מבנה ושימוש

באגרון כלולים החלקים הבאים:
רשימת המדורים לפי סדר המושגים - כשמה כן היא, רשימה המכילה 750 נושאים שונים
החומר המילולי למדוריו - אוספי המילים הנרדפות שבכל מדור
הפתגמים וציוני מקורותיהם - רשימת הפתגמים המופיעים באגרון
המפתח - רשימת המילים השגורות שמובילה אל החומר המילולי
מבנה ושימוש > אופן השימוש באגרון

האגרון מיועד לדוברי השפה שמבקשים לגוון את אוצר המילים בהן עושים שימוש. מתחילים את החיפוש במפתח, שם מופיעות המילים השכיחות ביותר.
לדוגמה: ליד המילה אבא במפתח מופיע המספר 275. מספר זה מציין את המדור המתאים בחומר המילולי, שכותרתו: מוצא. במדור זה ניתן למצוא שמות עצם (ש"ע), שמות תואר (ש"ת), פתגמים והפנייות נוספות.
אודות מחבר האגרון

נחום סטוצ'קוב נולד ב-1893 בפולין. היה שחקן בתיאטרון היידיש הפולני עד שב-1923 היגר לארצות הברית עם תיאטרון היידיש, שם הוא כתב מחזות ושירים, ביים והפיק והגיש ברדיו תוכניות ביידיש החל משנות ה-40 של המאה ה-20.
אשתו צילה הייתה שחקנית והשתתפה בחלק מתוכניות הרדיו שהגיש. בנו מייקל מוריס (אנ') היה גם הוא איש תיאטרון, כתב תסריטים ואף היה בין כותבי הסדרה הכל נשאר במשפחה.
סטוצ'קוב היה פוליגלוט. דיבר בשטף עברית, יידיש, אנגלית, רוסית, פולנית, צרפתית וגרמנית. בשנות החמישים הוא הוציא את התזארוס לשפה היידית. 15 שנה מאוחר יותר יצא לאור אוצר השפה העברית. סטוצ'קוב נפטר ב-6 בנובמבר 1965, שלוש שנים לפני ש'אוצר השפה העברית' יצא לאור.
הערות שוליים

↑  סטוצ'קוב, נחום, אוצר השפה העברית, ניו יורק, ניו יורק, ארצות הברית,
הודפס בישראל: SHULISINGER BROS, 1968, עמ' About the Author
אנד זון

"אנד זון" (באנגלית: End zone ובקיצור EZ) הוא שטח ההבקעה בפוטבול אמריקאי.(אזור קצה)
הוא אותו השטח שנמצא בין קו סיום המגרש (אנד ליין- End line) לבין הגול ליין (Goal line), אורכו 10 יארדים (9.144 מטרים) ורוחבו, כרוחב המגרש, 53.3 יארדים (48.73752 מטרים).
ישנם שני אנד זונים במגרש, אחד בכל צד. בתחילתו של האנד זון ישנו קו לבן שאותו הקבוצה עם הכדור צריכה לעבור על מנת לשים טאצ'דאון.
בכל אנד זון ישנם ארבעה פיילונים כתומים המסמנים את פינותיו (התחלתו וסיומו) בצורה ויזואלית לשחקן המגיע מרחוק (עד שנת 1970, פינותיו של האנד זון היו מסומנים עם דגלים).
היסטוריה

האנד זון הומצא עקב לגליזציה של המסירה קדימה. בתחילת דרכו של האנד זון היה אסור למסור את הכדור לתוכו אלא רק מחוצה לו ולאחר מכן מתאפשר לשחקן ההתקפה להיכנס אליו.
פעולה זו הקשתה על התקפות שהיו קרובות לאנד זון שכמובן נאלצו למסור מסירה הצידה ולהימנע ממסירה קדימה.
וכך, בשנת 1912, עוד בתחילת דרכו של הספורט, הוחלט ליצור שטח שאליו יהיה מותר להיכנס עם הכדור. הנושא העלה בעיות רבות מצד מכללות שמגרשן היה בנוי ושלם ולא יכלו להוסיף אליו שטח חדש.
לכן, ההסכם הסופי "התפשר" על 10 יארדים נוספים בלבד בכל צד. אך בתמורה, שטח המגרש התקצר מ-110 יארד למ-100 יארד. עמדות השער שהיו נמצאות בתוך האנד זון הפריעו וסיכנו את השחקנים שרצים בשטחו, לכן, בשנת 1927 הועברו עמדות השער אל מחוץ למגרש. בשנת 1933 הNFL החזיר את עמדות שער השדה על פנים המגרש ולבסוף, בשנת 1974, הוציאם החוצה.
הבקעה

קבוצה מבקיעה טאצ'דאון על ידי כניסה לאזור הקצה של היריב תוך כדי נשיאת הכדור או תפיסת הכדור תוך שהיא נמצאת באזור הקצה. אם הכדור נישא על ידי שחקן, זה נחשב לנקודה כאשר חלק מהכדור נכנס ישירות מעל או מעבר לכל חלק מקו השער בין העמודים. [1] בנוסף, ניתן להשיג המרה של שתי נקודות לאחר הבקעה על ידי ניסיון הבקעה נוסף ממרחק של 2 יארדים.
אמקה אוקפור

צ'וקוואמקה נובויסי אוקפור (באנגלית: Chukwuemeka Ndubuisi "Emeka" Okafor; נולד ב-28 בספטמבר 1982 ביוסטון, טקסס) הוא כדורסלן אמריקאי המשחק בעמדות הסנטר והפאוור פורוורד.
קריירה

בעונת 2004 הוביל אוקפור את אוניברסיטת קונטיקט לאליפות המכללות ביחד עם בן גורדון תוך כדי שהוא זוכה בתואר ה-BIG EAST ותואר שחקן ההגנה של המכללות.
ב-24 ביוני 2004 בדראפט נבחר שני על ידי שארלוט בובקאטס לאחר דווייט הווארד שנבחר ראשון על ידי אורלנדו מג'יק. בקיץ 2004 ייצג את נבחרת ארצות הברית בכדורסל באולימפיאדת אתונה (2004). בעונתו הראשונה ב-NBA נבחר לרוקי השנה וסיים רביעי בליגה בריבאונדים למשחק. בעונתו השנייה סבל מפציעות בקרסולו, שבגללן ישב על ספסל קבוצתו רוב העונה.
בעונתו השלישית חזר ליכולותו טרם הפציעה, והוביל את קבוצתו בריבאונדים למשחק ובחסימות למשחק. בעונת 2007/2008 היו ממוצעיו, זו העונה הרביעית ברציפות, ממוצעי דאבל דאבל. בסיום העונה החתימה אותו קבוצתו על חוזה לשש שנים תמורת 72 מיליון דולר, העסקה הגדולה בהיסטוריית הבובקאטס.
ב-28 ביולי 2009 הועבר בטרייד לניו אורלינס הורנטס תמורת טייסון צ'נדלר. את עונת 2010/2011 סיים אוקפור בסדרת הפלייאוף הראשונה בקריירה שלו, מול לוס אנג'לס לייקרס, אותה הפסידו 4-2.
ב-20 ביוני 2012 העבירה ההורנטס את אוקפור לוושינגטון ויזארדס יחד עם טרבור אריזה תמורת רשארד לואיס ובחירת הדראפט ה-46 בדראפט 2012, דריוס מילר. הוא היה בין המועמדים הסופיים לזכייה בפרס השחקן הקבוצתי על שם טוויימן-סטוקס, בשל תרומותיו לקבוצה על המגרש ומחוצה לו.
ב-25 באוקטובר 2013, כמה ימים לפני תחילת עונת 2013/2014, הועבר אוקפור בטרייד לפיניקס סאנס, יחד עם בחירת הדראפט של וושינגטון לשנת 2014. התמורה שקיבלה הוויזארדס הייתה מרצ'ין גורטאט, שאנון בראון, קנדל מרשל ומלקולם לי. הוא החמיץ את כל העונה בעקבות פריצת דיסק, ולא חתם באף קבוצה גם בעונות 2014/2015, 2015/2016 ו-2016/2017.
תארים בהם זכה

אליפות המכללות (2004)
תואר ה-Big East Men's Basketball Player of the Year ב-2004
שחקן ההגנה של השנה במכללות (2004)
מדליית ארד באולימפיאדת אתונה (2004)
רוקי השנה ב-NBA‏ (2005)
הערות שוליים

↑  2004-05 NBA Season Summary באתר basketball-reference.com
↑  Marc Stein, Sources: Hornets, Cats agree on deal, ESPN, Jul 28, 2009
↑  Hornets trade Emeka Okafor and Trevor Ariza to Wizards for Rashard Lewis, insidehoops.com
↑  Billups wins first Twyman-Stokes Award, NBA, Jun 9, 2013
↑  Suns Acquire Okafor, First-Round Pick, NBA, Oct. 25, 2013
| נבחרת ארצות הברית – מדליסטית הארד - אתונה (2004) |
| --- | --- | --- |
|  1  •  2  •  3  •  4 אלן אייברסון •  5 סטפון מרבורי •  6 דוויין וייד •  7 קרלוס בוזר •  8 כרמלו אנתוני •  9 לברון ג'יימס •  10 אמקה אוקפור •   11 שון מריון •  12 אמארה סטודמאייר • 13 טים דאנקן •  14 למאר אודום • 15 ריצ'רד ג'פרסון • מאמן: לארי בראון |  1  •  2  •  3  •  4 אלן אייברסון •  5 סטפון מרבורי •  6 דוויין וייד •  7 קרלוס בוזר •  8 כרמלו אנתוני •  9 לברון ג'יימס •  10 אמקה אוקפור •   11 שון מריון •  12 אמארה סטודמאייר • 13 טים דאנקן •  14 למאר אודום • 15 ריצ'רד ג'פרסון • מאמן: לארי בראון | ארצות הברית |
| --- | --- |
בקרת זהויות :  LCCN: no2017158649  VIAF: 524151304641249460005   WorldCat (עם VIAF): 524151304641249460005 
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
אוקראינה באירוויזיון 2023

אוקראינה השתתפה באירוויזיון 2023, שהתקיים בליברפול שבממלכה המאוחדת, עם השיר "Heart of Steel" של טבורצ'י. זו תהיה השתתפותה ה-18 של המדינה בתחרות הזמר של האירוויזיון. חברת השידור הציבורי הלאומית של אוקראינה, UA:PBC, שידר את המהדורה השביעית של הקדם הלאומי האוקראיני לתחרות הזמר של האירוויזיון "וידביר" על מנת לבחור את נציגיה. כיוון שניצחה באירוויזיון 2022 עם "Stefania" של קאלוש, אוקראינה לא צריכה להתמודד בחצאי הגמר, אלא היא מעפילה לגמר באופן אוטומטי.